الحسين عموتة، مدرب المنتخب المحلي بدا بريباراسيون بكري لكأس إفريقيا ديال الشان، لي غادي تكون فأبريل بالكاميرون. عموتة عيط ل24 لعاب باش يدخلوا في كونسونتراسيون في مركز محمد السادس في المعمورة نهار الاثنين الجاي حتى الجمعة المقبل. اللائحة، لي حددها عموتة، ما فيهاش لعابة من الوداد والرجاء البيضاويين وحسنية أكادير ونهضة بركان، بسبب مشاركة هاد الفراقي عي عصبة الأبطال الإفريقية وكأس الكونفدرالية الإفريقية لكرة القدم “كاف”. ولأول مرة عموتة كيعيط ل5 ديال اللعابة من القسم الثاني و19 من القسم الاول. وها اللائحة لي كشف عليها عموتة: هشام المجهد من اتحاد طنجة، ومحمد أمسيف من الفتح الرباطي، ومحمد باعيو من الجيش الملكي، طارق أستاتي من اتحاد طنجة، أنيس الضو من الراسينغ البيضاوي، جمال حركاس، وعبد الله خفيفي ثم إسماعيل خافي من المولودية الوجدية، أيوب بوشتى وسعد اللمطي من نهضة الزمامرة، عبد المنعم بوطويل، وعمر الجيراري وعماد الرحولي من الجيش الملكي، فيصل الحدادي وإسماعيل المترجي من شباب المحمدية، رضا الجعدي وأنس باش من الفتح الرباطي، شعيب المفتول ووالمهدي قرناص من الدفاع الحسني الجديدي، نبيل الجعدي من رجاء بني ملال ، أسامة المليوي ومروان زيلا من الاتحاد البيضاوي . 
عموتة بدا البريباراسيون للشان…عيط لـ24 لاعبا واللائحة فيها لعابة جداد